Ministru kabineta rīkojuma projekta

**“Par nekustamā īpašuma “Mālmuiža”, Lejasciema pagastā, Gulbenes novadā, pārņemšanu valsts īpašumā Finanšu ministrijas valdījumā un pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz pārņemt valsts īpašumā nekustamo īpašumu **“Mālmuiža”, Lejasciema pagastā, Gulbenes novadā,** jo tas vairs netiek izmantots Ministru kabineta 2012.gada 17.janvāra rīkojumā Nr.32 “Par valstij piekrītošo būvju Lejasciema pagastā, Gulbenes novadā, nodošanu Gulbenes novada pašvaldības īpašumā” minēto pašvaldības funkciju īstenošanai un nodot Finanšu ministrijas valdījumā.Ņemot vērā, ka nekustamais īpašums nav nepieciešams publisku personu funkciju nodrošināšanai, atļaut valsts akciju sabiedrībai “Valsts nekustamie īpašumi” (turpmāk - VNĪ) to pārdot izsolē Publiskas personas mantas atsavināšanas likumā noteiktajā kārtībā.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 4.panta pirmā un otrā daļa, 5.panta pirmā daļa, 42.panta pirmā daļa un 43.pants. Meža likuma 44.panta ceturtās daļas 5.punkts.Likuma „Par pašvaldībām” 21.panta pirmās daļas 17.punkts.Ministru kabineta 2012.gada 17.janvāra rīkojuma Nr.32 “Par valstij piekrītošo būvju Lejasciema pagastā, Gulbenes novadā, nodošanu Gulbenes novada pašvaldības īpašumā” 2.2.apakšpunkts un 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Gulbenes novada pašvaldība pamatojoties uz Ministru kabineta 2012.gada 17.janvāra rīkojuma Nr.32 “Par valstij piekrītošo būvju Lejasciema pagastā, Gulbenes novadā, nodošanu Gulbenes novada pašvaldības īpašumā” (turpmāk – Rīkojums Nr.32) 1.punktu pārņēma Gulbenes novada pašvaldības īpašumā bez atlīdzības valstij piekrītošās ēkas (būves) ar kadastra apzīmējumiem 5064 010 0098 001, 5064 010 0098 004, 5064 010 0098 005, 5064 010 0098 006, 5064 010 0098 007, 5064 010 0098 008, 5064 010 0098 009- Lejasciema pagastā, Gulbenes novadā, lai nodrošinātu likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmajā daļā pašvaldības funkciju – rūpēties par kultūras dzīves attīstību, sekmēt tradicionālo kultūras vērtību saglabāšanu un tautas jaunrades attīstību, paplašināt pakalpojumu pieejamību iedzīvotājiem, kā arī organizēt dažādus brīvdabas kultūras pasākumus- izpildi.Gulbenes novada dome 2012.gada 22.novembrī pieņēma lēmumu “Par pašvaldībai piekritīgajiem zemes gabaliem” (protokols Nr.19, 14.§, 4.p.), kas nosaka, ka, pamatojoties uz Ministru kabineta 2009.gada 1.septembra noteikumu Nr.996 “[Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi](https://likumi.lv/ta/id/197145-kartiba-kada-nosaka-valstij-un-pasvaldibam-piekritoso-lauku-apvidu-zemi-kura-turpmak-izmantojama-zemes-reformas-pabeigsanai-ka-...)” [13.punktu](https://likumi.lv/ta/id/197145-kartiba-kada-nosaka-valstij-un-pasvaldibam-piekritoso-lauku-apvidu-zemi-kura-turpmak-izmantojama-zemes-reformas-pabeigsanai-ka-...#p13), Gulbenes novada pašvaldībai piekrīt zemes vienība ar kadastra apzīmējumu 5064 010 0098, 10,1 ha platībā, ēku (būvju) ar kadastra apzīmējumiem 5064 010 0098 001, 5064 010 0098 004, 5064 010 0098 005, 5064 010 0098 006, 5064 010 0098 007, 5064 010 0098 008, 5064 010 0098 009, uzturēšanai.Tā rezultātā ir izveidots patstāvīgs nekustamais īpašums “Mālmuiža” (nekustamā īpašuma kadastra Nr. 5064 010 0098), kas sastāv no zemes vienības (zemes vienības kadastra apzīmējums 5064 010 0098) 10,1 ha platībā un septiņām būvēm (būvju kadastra apzīmējumi 5064 010 0098 001, 5064 010 0098 004, 5064 010 0098 005, 5064 010 0098 006, 5064 010 0098 007, 5064 010 0098 008 un 5064 010 0098 009) – “Mālmuižas pils”, Lejasciema pagastā, Gulbenes novadā (turpmāk – nekustamais īpašums “Mālmuiža”).Īpašuma tiesības uz nekustamo īpašumu “Mālmuiža” ar Vidzemes rajona tiesas zemesgrāmatu nodaļas 28.01.2013. lēmumu nostiprinātas Gulbenes novada pašvaldībai Lejasciema pagasta zemesgrāmatas nodalījumā Nr. 100000516015.Atbilstoši Publiskas personas mantas atsavināšanas likuma 42. panta pirmajā daļā noteiktajam Rīkojuma Nr.32 2.2. apakšpunktā noteikts pienākums Gulbenes novada pašvaldībai nekustamo īpašumu bez atlīdzības nodot valstij, ja tas vairs netiek izmantots 2.1. apakšpunktā minēto pašvaldības funkcijas nodrošināšanai. Rīkojuma Nr.32 3.punktā noteikts ka, ja īstenojas šā rīkojuma 2.2.apakšpunktā minētais nosacījums un Gulbenes novada pašvaldība, pamatojoties uz Ministru kabineta 2009.gada 1.septembra noteikumu Nr.996 “[Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi](https://likumi.lv/ta/id/197145-kartiba-kada-nosaka-valstij-un-pasvaldibam-piekritoso-lauku-apvidu-zemi-kura-turpmak-izmantojama-zemes-reformas-pabeigsanai-ka-...)” [13.punktu](https://likumi.lv/ta/id/197145-kartiba-kada-nosaka-valstij-un-pasvaldibam-piekritoso-lauku-apvidu-zemi-kura-turpmak-izmantojama-zemes-reformas-pabeigsanai-ka-...#p13), ir nostiprinājusi zemesgrāmatā īpašumtiesības uz zemes vienību (zemes vienības kadastra apzīmējums 5064 010 0098) (bez adreses), uz kuras atrodas šā rīkojuma 1.punktā minētās būves, Gulbenes novada pašvaldība vienlaikus ar šā rīkojuma 1.punktā minētajām būvēm bez atlīdzības nodod valstij arī zemes vienību (zemes vienības kadastra apzīmējums 5064 010 0098) (bez adreses).Gulbenes novada dome 2019.gada 30.decembrī ir pieņēmusi lēmumu Nr.19 “Par nekustamā īpašuma nodošanu bez atlīdzības valstij” (protokols Nr.19, 29.§), kurā norādīts, ka minētais nekustamais īpašums nav nepieciešams pašvaldības autonomo funkciju veikšanai, un informē, ka Gulbenes novada dome 2019.gada 30.oktobrī pieņēma lēmumu “Par Gulbenes novada bibliotēkas reorganizāciju” (protokols Nr.17, 25.§), ar kuru nolēma reorganizēt Gulbenes novada pašvaldības iestādi “Gulbenes novada bibliotēka, ar 2019.gada 30.novembri likvidējot tās struktūrvienību “Lejasciema pagasta Mālu bibliotēka”, kas atradās Gulbenes novada pašvaldībai nodotajā ēkā (būvē) – “Mālmuižas pils”, kadastra apzīmējums 5064 010 0098 001. Ievērojot iepriekš minēto, VNĪ Īpašumu izvērtēšanas komisija 2021. gada 10. jūnija sēdē nolēma (prot.Nr. IZKPL-21/25-7) konceptuāli atbalstīt nekustamā īpašuma "Mālmuiža" (kadastra Nr.5064 010 0098) Lejasciema pagastā, Gulbenes novadā, pārņemšanu bez atlīdzības valsts īpašumā Finanšu ministrijas valdījumā un atsavināšanu un noteiktā kārtībā sagatavot un virzīt izskatīšanai attiecīgu Ministru kabinetā rīkojuma projektu. Ņemot vērā, ka VNĪ nav zināmas valsts pārvaldes funkcijas, kuru nodrošināšanai būtu nepieciešams saglabāt nekustamo īpašumu “Mālmuiža” valsts īpašumā, kā arī tas nav nepieciešams VNĪ saimnieciskās darbības veikšanai, rīkojuma projekts paredz atļaut VNĪ to pārdot izsolē Publiskas personas mantas atsavināšanas likumā noteiktajā kārtībā.Atbilstoši Nekustamā īpašuma valsts kadastra informācijas sistēmas datiem (turpmāk – NĪVKIS) nekustamais īpašums “Mālmuiža” sastāv no zemes vienības 10,1 ha platībā (zemes vienības kadastra apzīmējums 5064 010 0098) un septiņām būvēm:būve - Mālmuižas pils (remonta stadijā) (būves kadastra apzīmējums 5064 010 0098 001) 1414,4 m2 platībā – ar adresi “Mālmuižas pils", Lejasciema pagastā, Gulbenes novadā; būvei noteikts apgrūtinājums - vietējas nozīmes kultūras pieminekļa teritorija (tips 14010103); būve - dzīvojamā māja (būves kadastra apzīmējums 5064 010 0098 004) 182,2 m2 platībā, ar adresi “Muižaskalns", Lejasciema pagastā, Gulbenes novadā; būve - saimniecības ēka (remonta stadijā) (būves kadastra apzīmējums 5064 010 0098 005) 324,8 m2 platībā, ar adresi “Mālmuižas pils", Lejasciema pagastā, Gulbenes novadā; būvei noteikts apgrūtinājums - vietējas nozīmes kultūras pieminekļa teritorija (tips 14010103);būve - kūts (būves kadastra apzīmējums 5064 010 0098 006) 209,8 m2 platībā, ar adresi “Mālmuižas pils", Lejasciema pagastā, Gulbenes novadā;būve – pagrabs (būves kadastra apzīmējums 5064 010 0098 007) 62,1 m2 platībā, ar adresi “Mālmuižas pils", Lejasciema pagastā, Gulbenes novadā;būve (būves kadastra apzīmējums 5064 010 0098 008) - blokmoduļa katlu māja 233,8 m2 platībā, ar adresi “Mālmuižas pils", Lejasciema pagastā, Gulbenes novadā;būve (būves kadastra apzīmējums 5064 010 0098 009)- dziļurbums-artēziskā aka, bez adreses.Nekustamā īpašuma “Mālmuiža” kadastrālā vērtība uz 01.01.2021. noteikta 21 348 *euro* (*zeme - 6011 euro, būves – 15 337 euro)*Zemes vienībai noteiktie lietošanas mērķi:0101 - zeme, uz kuras galvenā saimnieciskā darbība ir lauksaimniecība - 9,6 ha;0901- izglītības un zinātnes iestāžu apbūve - 0,5 ha.Saskaņā ar NĪVKIS nekustamā īpašuma “Mālmuiža” sastāvā ietilpstošajai zemes vienībai ar kadastra apzīmējumu 5064 010 0098 0,1 ha platībā reģistrēts zemes lietošanas veids – mežs; 7,6 ha platībā lauksaimniecībā izmantojamā zeme; 0,4 ha platībā krūmāji; 0,5 ha platībā zemes zem ēkām; 0,4 ha platībā zemes zem ceļiem un 1,1 ha platībā pārējās zemes. Saskaņā ar ierakstiem zemesgrāmatas nodalījumā Nr. 100000516015 un informāciju no NĪVKIS zemes vienībai ir reģistrēti šādi apgrūtinājumi:- atzīme - servitūta ceļš uz SIA "Rainis", Gulbenes ceļu pārvaldes un Lejasciema pagasta pašvaldības zemēm 0.1 km;- atzīme - servitūta ceļš uz Gulbenes ceļu pārvaldes, SIA "Rainis", saimniecības "Dārziņi" un Lejasciema pagasta pašvaldības pārziņā esošajām zemēm 0.3 km;- atzīme - Tirziņas upes aizsargjosla 0.5 km.Atbilstoši Nacionālā kultūras mantojuma pārvaldes mājas lapā pieejamai informācijai un Gulbenes novada teritorijas plānojumā “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (apstiprināts 27.12.2018. Gulbenes novada domes sēdē, protokols Nr. 25, 29. §, saistošie noteikumi Nr. 20) (turpmāk – Gulbenes novada teritorijas plānojums) attēlotajam nekustamā īpašuma “Mālmuiža” sastāvā ietilpstošajā zemes vienībā ar kadastra apzīmējumu 5064 010 0098 atrodas vietējās nozīmes arhitektūras piemineklis “Mālmuižas apbūve” (aizsardzības Nr. 5043). Gulbenes novada teritorijas plānojumā attēlota arhitektūras pieminekļa “Mālmuižas apbūve” aizsargjosla (aizsardzības zona), kas ir noteikta kā teritorija ar īpašiem noteikumiem (TIN4) “Muižu apbūves teritorija”. Saskaņā ar Gulbenes novada teritorijas plānojuma Teritorijas izmantošanas un apbūves noteikumu 353. punktu muižu apbūves teritorijās, kas noteiktas kā teritorijas ar īpašiem noteikumiem (TIN 4), “saglabājama raksturīgā vide - reljefs, apstādījumu, apzaļumojuma un apbūves raksturs, koku grupas un alejas, puķu audzes u.c., kā arī raksturīgie skatupunkti uz kultūrvēsturisko apbūvi”. Savukārt minēto Teritorijas izmantošanas un apbūves noteikumu 422. punkts paredz, ka “Kultūras pieminekļu un to aizsardzības zonu teritorijās nav plānojama tāda saimnieciska darbība, kas var iznīcināt kultūras pieminekli vai mazināt kultūras pieminekļu vai kultūrvēsturiskās ainavas vērtību. Saimnieciskā darbība kultūras pieminekļu aizsardzības zonā veicama saglabājot kultūras piemineklim atbilstošu vidi, kā arī nodrošinot pieminekļa vizuālo uztveri”. Turklāt saskaņā ar Ministru kabineta 2003. gada 26. augusta noteikumu Nr. 474 “Noteikumi par kultūras pieminekļu uzskaiti, aizsardzību, izmantošanu, restaurāciju, valsts pirmpirkuma tiesībām un vidi degradējoša objekta statusa piešķiršanu” 35. punktu saimnieciskā darbība kultūras pieminekļu aizsardzības zonās veicama, saglabājot kultūras pieminekļa vēsturiski nozīmīgo plānojumu un telpisko struktūru, kultūrslāni, piemineklim atbilstošo vidi, ainavu, apzaļumošanas un labiekārtošanas raksturu, kā arī nodrošinot kultūras pieminekļa vizuālo uztveri (<https://www.gulbene.lv/images/att/pasv/dokum/terit_plan_19/Teritorijas%20izmanto%C5%A1anas%20un%20apb%C5%ABves%20noteikumi.pdf>).Ievērojot likuma “Par kultūras pieminekļu aizsardzību” 8.pantā noteikto, ka Nacionālajai kultūras mantojuma pārvaldei jāpaziņo par nodomu atsavināt valsts nozīmes kultūras pieminekli, šajā gadījumā attiecīgu paziņojumu nav nepieciešams nosūtīt un norādījumus attiecībā uz nekustamo īpašumu nav nepieciešams izsniegt, jo nekustamais īpašums nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis (<https://likumi.lv/ta/id/303392-par-valsts-aizsargajamo-kulturas-piemineklu-sarakstu> ).Vienlaicīgi kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums „Par kultūras pieminekļu aizsardzību”, Ministru kabineta 2003.gada 26.augusta noteikumi Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu.Ievērojot iepriekš minēto, nākamajam nekustamā īpašuma “Mālmuiža” ieguvējam, izmantojot nekustamo īpašumu, būs saistoši tiesību akti, kas regulē augstākminētā kultūras pieminekļa aizsardzību, kura teritorijā nekustamais īpašums atrodas, Aizsargjoslu likumā noteiktā kārtība atbilstoši aizsargjoslu veidam, kā arī Civillikums un citi normatīvie akti, kas regulē ceļa servitūta izlietošanas tiesības.VNĪ 2020.gada 14. janvārī veica nekustamā īpašuma “Mālmuiža" Lejasciema pagastā, Gulbenes novadā, apsekošanu. Apsekošanā secināts, ka Mālmuižas pils un dzīvojamā ēka ir salīdzinoši labā un apmierinošā stāvoklī, palīgēkas - sliktā un neapmierinošā tehniskā stāvoklī. Pilī ir skaistas ozolkoka kāpnes. Parka daļā atrodas dīķis, dārza mēbele – āra lasītava, sagruvusi metāla karkasa siltumnīca. Lai nodrošinātu nekustamā īpašuma “Mālmuiža” nākamajam ieguvējam pilnīgu informāciju par pārdodamo objektu, VNĪ izsoles noteikumos iekļaus informāciju par nekustamā īpašuma “Mālmuiža” tehnisko stāvokli atbilstoši iepriekš minētajai informācijai.Ņemot vērā, ka nekustamā īpašuma “Mālmuiža” sastāvā ietilpstošajai zemes vienībai ar kadastra apzīmējumu 5064 010 0098 0,1 ha platībā reģistrēts zemes lietošanas veids – mežs, VNĪ ar 21. 04.2020. vēstuli Nr. 4/3-3/3615, lūdza Zemkopības ministriju izvērtēt iespēju pārņemt Zemkopības ministrijas valdījumā nekustamo īpašumu “Mālmuiža”. Zemkopības ministrija ar 26.05.2021. vēstuli Nr. 3.4-11e/1141/2020 ir informējusi, ka nekustamā īpašuma "Mālmuiža" pārņemšana tās valdījumā un akciju sabiedrības “Latvijas valsts meži” pārvaldīšanā valsts meža īpašuma pārvaldīšanas un apsaimniekošanas funkciju nodrošināšanai ir nelietderīga un neefektīva, gan no ilgtspējīgas meža apsaimniekošanas, gan no finanšu līdzekļu izlietošanas viedokļa.Atbilstoši Meža likuma 44.panta ceturtās daļas 5.punktā noteiktajam, zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu privatizējot, kā arī atsavinot valstij piederošu būvi vai tās domājamo daļu kopā ar funkcionāli nepieciešamo zemes gabalu vai tā domājamo daļu, kura sastāvā ir valsts meža zeme, vai neapbūvētu valstij piederošu zemes gabalu vai tā domājamo daļu, kura sastāvā ir valsts meža zeme, ja valsts meža zemes nodalīšana nav pieļaujama atbilstoši teritorijas attīstības plānošanas dokumentiem vai ja pēc nodalīšanas veidojas tāds starpgabals Publiskas personas mantas atsavināšanas likuma izpratnē, kuru nav lietderīgi izmantot valsts vai pašvaldības funkciju veikšanai.Gulbenes novada dome ar 27.03.2020. vēstuli Nr.GND/4.18/20/878, ir informējusi, ka saskaņā ar Gulbenes novada domes 2018.gada 27.decembra saistošo noteikumu Nr.20 "Gulbenes novada teritorijas plānojums, Teritorijas izmantošanas un apbūves noteikumi un grafiskā daļa" 278., 312., 422.punktu, zemes vienības ar kadastra apzīmējumu 5064 010 0098 sadalīšana nav iespējama.Ievērojot, ka valsts meža zemes nodalīšana nav pieļaujama atbilstoši teritorijas attīstības plānošanas dokumentiem, ir izpildījies Meža likuma 44. panta ceturtās daļas 5.punktā norādītais kritērijs, kuru piemērojot, var atsavināt valsts meža zemi.Atsavinot nekustamo īpašumu, papildus jāņem vērā arī likumā “Par zemes privatizāciju lauku apvidos” noteiktie ierobežojumi darījumiem ar zemes īpašumiem. Likuma “Par zemes privatizāciju lauku apvidos” 28.panta ceturtajā daļā minētās personas nevar iegūt īpašumā lauksaimniecības zemi, izņemot nogabalus, kuros paredzēta apbūve atbilstoši pašvaldības teritorijas plānojumam. Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Rīkojuma projekts paredz nekustamā īpašuma valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (tūkst.euro) |
| **2022.** | **2023.** | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2021.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2021.gadam” 44. panta septīto daļu izlietojami valsts īpašumā un VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un šajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai. Līdzekļi, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā.Saskaņā ar VNĪ un Finanšu ministrijas 2020.gada 18.martā noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ apņēmusies nodrošināt nepieciešamo darbību veikšanu, tajā skaitā segt izdevumus, lai pēc pārņemšanas nodrošinātu nekustamo īpašumu īpašumtiesību nostiprināšanu/ierakstīšanu zemesgrāmatā uz valsts vārda Finanšu ministrijas personā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Gulbenes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Bružas 29264491

vita.bruzas@vni.lv